open-index/open-wikipedia-markdown huggingface dataset:
บุรุษวิญญาณ

**คินดะอิจิ ฉบับ นวนิยาย เล่ม 11 บุรุษวิญญาน**

**โดย โยโกะมีโซ โกชิ**

**เรื่องย่อ**

คินดะอิจิ เล่มที่ 11 บุรุษวิญญาน เหตุน่าสะพรึงมาเยือนคลับจัดหานางแบบนู้ด เมื่อมีชายลึกลับมาขอว่าจ้างนางแบบ เขาปกปิดรูปร่างหน้าตามิดชิด เคลื่อนไหวเงียบเชียบราวภูตผี สมกับนามแฝงว่า ‘บุรุษวิญญาณ’ ไม่นานนักเหตุฆาตกรรมวิปริตก็เปิดฉากขึ้น โดยมีนางแบบในคลับรายแล้วรายเล่าเป็นเหยื่อสังเวยแต่คดีนี้ไม่ธรรมดาเพราะทำให้คินดะอิจิถึงกับมีอารมณ์โกรธ เพราะไม่เพียง
ถูกหยามด้วยเหตุเกิดใกล้เพียงปลายจมูก หากคู่ต่อสู้รายนี้ยังท้าทายด้วยแผนซับซ้อนจนนักสืบชื่อก้องเกือบเสียที

**ตัวละครหลัก**

- คินดะอิจิ โคสุเกะ

**ผู้ต้องสงสัย**

- คาโน ซันซาคุ สมาชิกชมรมพิสดาร

- คิคุจิ โยสึเกะ สมาชิกชมรมพิสดาร

- ทาเทเบะ เคนโซ นักข่าวและเป็นสมาชิกชมรมพิสดาร

หมวดหมู่:คินดะอิจิยอดนักสืบ
ร่างทรงมรณะ

**ร่างทรงมรณะ** เป็นตอนหนึ่งที่ปรากฏในเล่มที่ 4 จากนวนิยายชื่อ คินดะอิจิยอดนักสืบ แต่งโดย "โยโกะมีโซะ ซาจิ" 

## เนื้อเรื่อง
คดีนี้เริ่มต้นขึ้นด้วยการตายอย่างสยดสยองของคนทรงชื่ออุงะจิน คุซึริโกะ เธอนอนตายในบ้าน ที่ศพมีรอยกรีดทั่วร่าง และข้างศพยังมีแมวเป็น ๆ ห้าตัว ที่ถูกย้อมจนตัวแดงฉานไปด้วยเลือดของเธอ พวกมันเดินเลียเลือดไปรอบศพ และไม่ยอมให้ใครเข้าใกล้ ต่อมาพบว่าสุนัขในบ้านถูกวางยาและแม่บ้านที่หายตัวไปตั้งแต่คืนเกิดเหตุก็ถูกพบเป็นศพอยู่ไม่ไกลจากบ้านนั้น ทาคิงาวะ เคียวโกะว่าที่เจ้าสาวซึ่งถูกพบอยู่ใกล้ที่เกิดเหตุ แถมยังมีถุงมือของเธอตกอยู่ในที่เกิดเหตุอีกด้วย จึงตกเป็นผู้ต้องสงสัย คินดะอิจิจึงถูกจ้างวานโดยคู่หมั้นของเธอให้มาคลี่คลายปมปริศนานี้ คดีอันน่าสยดสยองนี้มีผู้ต้องสงสัยหลายคน ไม่ว่าจะเป็นทาเทเบะ ทะมง ร่างทรงชายที่บังคับให้หญิงร่างทรงในเครือข่าย และผู้ศรัทธาหญิงมอบร่างกายปรนเปรอความสุขให้ตน ร่างทรงหญิงคนอื่นที่ต่างอิจฉาริษยากัน ใครคือฆาตกรตัวจริง...หรือสุดท้ายคดีก็จะพลิกผันสุดคาดหมาย เช่นเดียวกับคดีอื่นที่คินดะอิจิเคยสืบสวนมาแล้ว

## ตัวละคร
* คินดะอิจิ โคสุเกะ

;ผู้ต้องสงสัย
หากมีข้อมูลเพิ่มเติมให้เขียน

## อ้างอิง

หมวดหมู่:คินดะอิจิยอดนักสืบ
แนวคิดที่ตรงกันข้ามกับประชาธิปไตย

**แนวคิดที่ตรงกันข้ามกับประชาธิปไตย** หมายถึง การต่อต้านการปกครองในระบอบประชาธิปไตย ของรัฐบาล และผู้ที่นิยมการปกครองที่ไม่ใช่ระบอบประชาธิปไตย และมีแนวคิดต่อต้านการปฏิรูปประชาธิปไตย และการสนับสนุนประชาธิปไตย

แนวคิดประชาธิปไตยสมัยใหม่ได้รับการต่อต้านจากบางรัฐ การสนับสนุนให้มีการจัดตั้งรัฐบาลประชาธิปไตยในรัฐอันมิใช่ประชาธิปไตยจะนำมาซึ่งการปฏิวัติประชาธิปไตย โดยการปกครองในระบอบราชาธิปไตย ได้ต่อต้านแนวคิดประชาธิปไตย และพยายามป้องกันการล้มล้างสถาบันกษัตริย์ ถึงแม้ว่าจะมีการประนีประนอม โดยการจัดรูปแบบของรัฐบาลร่วมกัน

ในปัจจุบันนี้ แนวคิดต่อต้านประชาธิปไตยได้ปรากฏในรัฐคอมมิวนิสต์ สมบูรณาญาสิทธิราชและรัฐอิสลาม ซึ่งแต่ละแนวคิดต่างก็มีเหตุผลของตนในการต่อต้านระบอบประชาธิปไตยหรือการปฏิรูปประชาธิปไตยภายในประเทศของตน

## ราชาธิปไตย

แนวคิดราชาธิปไตยดั้งเดิมนั้นไม่ต้องการให้มีการปฏิรูปการปกครองในระบอบประชาธิปไตย ซึ่งอาจจะหมายถึงการแยกตัวออกจากอำนาจของกษัตริย์ 

## รัฐคอมมิวนิสต์

โดยผู้ที่สนับสนุนพรรคคอมมิวนิสต์ได้ให้ความเห็นว่า มีความจำเป็นที่จะต้องรักษาเสถียรภาพของสังคม และมอบสิทธิมนุษยชนบางประการที่ไม่อาจพบได้ในการปกครองแบบเสรีประชาธิปไตย และอ้างว่าจะทำให้เศรษฐกิจของประเทศมีความเจริญก้าวหน้าอย่างรวดเร็วกว่าระบอบอื่น

## รัฐอิสลาม

แม้ว่ารัฐบาลของประเทศกลุ่มมุสลิมได้มีแนวคิดที่จะเปลี่ยนแปลงไปสู่การปกครองในระบอบประชาธิปไตยก็ตาม แต่ก็ได้มีเสียงขัดแย้งจากกลุ่มทางศาสนาของอิสลาม และนักบวชทางศาสนา แนวคิดประชาธิปไตยที่พบในรัฐอิสลามจึงมักเป็นการประนีประนอมโดยได้รับการสนับสนุนจากแนวคิดทางศาสนาอิสลาม

หมวดหมู่:ประชาธิปไตย
โซฟี มาร์โซ

**โซฟี มาร์โซ** () มีชื่อจริงว่า **Sophie Danièle Sylvie Maupu** เป็นนักแสดง โปรดิวเซอร์ และนักเขียนชาวฝรั่งเศส 

โซฟี มาร์โซ เกิดที่ปารีส ฝรั่งเศส เริ่มชีวิตการแสดงตั้งแต่อายุ 13 ปี เมื่อเธอและมารดาได้ไปลงชื่อในโมเดลลิ่งแห่งหนึ่ง และได้รับเลือกให้แสดงภาพยนตร์วัยรุ่น *[[ลาบูม]]* ออกฉายเมื่อ ค.ศ. 1980 และได้รับความนิยมเป็นอย่างสูงในฝรั่งเศส อิตาลี รวมถึงหลายประเทศในทวีปเอเชีย ทั้งญี่ปุ่น ฮ่องกง และประเทศไทย  มีการสร้างภาคต่อ *[[ลาบูม 2]]* ออกฉายในปี 1982

โซฟี มาร์โซ ยังมีผลงานแสดงอย่างต่อเนื่อง โดยมักเป็นภาพยนตร์ภาษาฝรั่งเศส จนกระทั่งมีชื่อเสียงในระดับนานาชาติ เมื่อรับบทเด่นในภาพยนตร์ของเมล กิบสันเรื่อง *Braveheart* (เบรฟฮาร์ท วีรบุรุษหัวใจมหากาฬ)  ในปี 1995  และบทสาวบอนด์ในภาพยนตร์เจมส์ บอนด์เรื่อง *The World Is Not Enough* (พยัคฆ์ร้ายดับแผนครองโลก)

ในปี 1995 โซฟี มาร์โซเริ่มมีงานกำกับภาพยนตร์สั้นเป็นครั้งแรก เป็นภาพยนตร์สั้นความยาว 9 นาที ชื่อเรื่อง *L'Aube à l'envers* และได้กำกับภาพยนตร์เรื่องยาวเต็มรูปแบบเป็นครั้งแรกใน ค.ศ. 2002 เรื่อง *Speak to Me of Love* ได้รับความชื่นชม และได้รับรางวัลผู้กำกับภาพยนตร์ยอดเยี่ยม ในเทศกาลภาพยนตร์โลกมอนทรีออล (Montreal World Film Festival)

## แหล่งข้อมูลอื่น
* 
* Sophie Marceau ที่ ออลมูฟวี

หมวดหมู่:นักแสดงฝรั่งเศส
หมวดหมู่:ผู้กำกับภาพยนตร์ชาวฝรั่งเศส
หมวดหมู่:บุคคลจากปารีส
หมวดหมู่:นักแสดงเด็กหญิงชาวฝรั่งเศส
หมวดหมู่:ผู้กำกับหญิง
การถือเสียงข้างมากเป็นเกณฑ์

**การถือเสียงข้างมากเป็นเกณฑ์** () เป็นกฎเกณฑ์การตัดสินใจซึ่งเลือกทางที่มีคะแนนเสียงข้างมาก คือ มีคะแนนเสียงมากกว่ากึ่งหนึ่ง การถือเสียงข้างมากเป็นเกณฑ์เป็นกฎเกณฑ์การตัดสินใจทวิภาคที่ใช้มากที่สุดในหน่วยงานวินิจฉัยสั่งการที่มีอิทธิพล รวมทั้งสภานิติบัญญัติของชาติประชาธิปไตยแบบมีผู้แทน นักวิชาการบางส่วนแนะนำคัดค้านการใช้การถือเสียงข้างมากเป็นเกณฑ์อย่างน้อยในบางพฤติการณ์ เพราะป็นการแลกโดยปริยายระหว่างประโยชน์ของการถือเสียงข้างมากเป็นเกณฑ์กับคุณค่าอื่นที่สำคัญต่อสังคมประชาธิปไตย ข้อโต้แย้งที่ขึ้นชื่อที่สุด คือ การถือเสียงข้างมากเป็นเกณฑ์อาจนำไปสู่ "ระบบเผด็จการโดยเสียงข้างมาก" ฉะนั้น จึงแนะนำให้ใช้คะแนนเสียงข้างมากพิเศษ (supermajority) และการจำกัดอำนาจรัฐบาลตามรัฐธรรมนูญเพื่อบรรเทาผลกระทบเหล่านี้ ล่าสุด นักทฤษฎีการออกเสียงลงคะแนนแย้งว่า การถือเสียงข้างมากเป็นเกณฑ์เป็นเกณฑ์ที่ดีที่สุดในการคุ้มครองฝ่ายข้างน้อย

## หนังสืออ่านเพิ่มเติม
* 
* 
* 
* 

หมวดหมู่:ทฤษฎีการลงคะแนนเสียง
ไบรอัน แม็กไนต์

**ไบรอัน แม็กไนต์** () เกิดเมื่อวันที่ 5 มิถุนายน ค.ศ. 1969 ในบัฟฟาโล รัฐนิวยอร์ก เป็นศิลปินที่เคยได้รับการเสนอชื่อเข้าชิงรางวัลแกรมมี่ เขาเป็นนักร้อง นักแต่งเพลง นักเรียบเรียงเพลง โปรดิวเซอร์ ในแนวเพลงป็อปและอาร์แอนด์บี เขายังสามารถเล่นเครื่องดนตรีได้หลายประเภทอย่าง เปียโน กีตาร์ กีตาร์เบส กลอง เพอร์คัชชัน ทรอมโบน ทูบา เฟรนช์ฮอร์น และทรัมเปต

## อ้างอิง

หมวดหมู่:นักร้องอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:ชาวอเมริกันเชื้อสายแอฟริกา
หมวดหมู่:ศิลปินสังกัดโมทาวน์เรเคิดส์
หมวดหมู่:ศิลปินสังกัดวอร์เนอร์มิวสิกกรุ๊ป
หมวดหมู่:นักร้องเสียงเทเนอร์
หมวดหมู่:บุคคลจากบัฟฟาโล
จอห์นนี นอกซ์วิลล์

**ฟิลิป จอห์น แคลปป์** () เกิดเมื่อวันที่ 11 มีนาคม ค.ศ. 1971 ในนอกซ์วิลล์ รัฐเทนเนสซี หรือมีชื่อการแสดงว่า **จอห์นนี นอกซ์วิลล์** () เป็นนักแสดง ดาราตลก และสตันต์ เขามีผลงานภาพยนตร์หลายเรื่อง แต่เขาเป็นที่รู้จักดีที่สุดในผลงานร่วมสร้างและดาราหลักในรายการซีรีส์ทางช่องเอ็มทีวี ที่ชื่อ แจ็กแอส (Jackass)

หมวดหมู่:นักแสดงอเมริกัน
หมวดหมู่:บุคคลจากนอกซ์วิลล์
หมวดหมู่:สตันต์แมนชาวอเมริกัน
หมวดหมู่:นักเล่นแผลง ๆ
ถนนออร์ชาร์ด

thumb|ถนนออร์ชาร์ต
**ถนนออร์ชาร์ด** () เป็นถนนในสิงคโปร์ ที่เป็นศูนย์รวมของร้านค้าและสิ่งบันเทิง แหล่งช็อปปิ้ง ซึ่งได้รับความนิยมจากชาวสิงคโปร์และเช่นเดียวกันกับนักท่องเที่ยว มักจะเรียกบริเวณนี้อย่างง่ายว่า ออร์ชาร์ด

ถนนถูกตั้งชื่อตามสวนพริกไทยและจันทน์เทศ แต่เดิมในช่วงปี 1840 โดยในอดีตเป็นที่ทำการเพาะปลูกพืชสวน มีเจ้าของชื่อ Scotts, Cairnhill และ Cuppage (ในปัจจุบันเป็นชื่อถนนในละแวกเดียวกัน) ต่อมาในปี 1900 เกิดโรคระบาดทำลายพืชผลเสียหายไป เจ้าของจึงต้องอพยพออกไป จนรัฐบาลเริ่มเข้ามาฟื้นฟูและขุดคลอง ในยุคปี 1970 มีการก่อสร้างอาคารขนาดใหญ่ขึ้นตามแนวถนน ไล่จาก  C. K. Tangs, Plaza Singapura และโรงแรม the Mandarin Hotel จนเกิดเอ็นเตอร์เทนเมนท์ คอมเพล็กซ์ ขึ้นมาในเวลาต่อมา

## อ้างอิง

หมวดหมู่:ประเทศสิงคโปร์
หมวดหมู่:สถานที่ในประเทศสิงคโปร์
หมวดหมู่:ถนนในประเทศสิงคโปร์
ทราวิส พาสทรานา

thumb|ทราวิส พาสทรานา
**ทราวิส อลัน พาสทรานา** () เกิดเมื่อวันที่ 8 ตุลาคม ค.ศ. 1983 ในแอนนาโพลิส รัฐแมริแลนด์ เป็นผู้แข่งขันกีฬาประเภทมอเตอร์สปอร์ต ที่เป็นแชมป์รายการ เอ็กซ์เกม เหรียญทองมาหลายรางวัล ในหลายประเภท อย่างเช่น ซูเปอร์ครอส, โมโตครอส, ฟรีสไตล์โมโตครอส และการแข่งขันรถแรลลี

หมวดหมู่:นักกีฬาเอกซ์เกม
ปาฏลีบุตร

**ปาฏลีบุตร** (IAST: ) เป็นนครในอินเดียโบราณที่ติดกับปัฏนาในปัจจุบัน เดิมสร้างขึ้นโดย พระเจ้าอชาตศัตรู เจ้าแห่งแคว้นมคธใน 490 ปีก่อนคริสต์ศักราช ในฐานะป้อมขนาดเล็ก () ใกล้แม่น้ำคงคา พระเจ้าอุทัยภัทรทรงวางรากฐานเมืองปาฏลีบุตรที่จุดบรรจบกันระหว่างแม่น้ำ Son กับแม่น้ำคงคา

เมืองนี้กลายเป็นเมืองหลวงของมหาอำนาจในอินเดียโบราณ เช่น จักรวรรดิศิศุนาค (–345 ปีก่อน ค.ศ.) จักรวรรดินันทะ () จักรวรรดิเมารยะ (–180 ปีก่อน ค.ศ.) จักรวรรดิคุปตะ (–550) และจักรวรรดิปาละ (–1200) ในสมัยเมารยะ เมืองนี้เป็นหนึ่งในเมืองที่ใหญ่ที่สุดในโลก โดยMegasthenes นักการทูต นักเดินทาง และนักประวัติศาสตร์ชาวกรีก ระบุว่า ในสมัยจักรวรรดิเมารยะ (–180 ปีก่อน ค.ศ.) ปาฏลีบุตรเป็นนครแห่งแรกของโลกที่มีรูปแบบการปกครองตนเองในท้องถิ่นที่มีประสิทธิภาพสูง
ในสมัยใหม่ ลอเรนซ์ วัดเดลล์เป็นบุคคลแรกที่ระบุที่ตั้งของเมืองนี้เมื่อ ค.ศ. 1892 ผ่านการตีพิมพ์ *Discovery Of The Exact Site Of Asoka's Classic Capital* มีการขุดค้นทางโบราณคดีในบริเวณใกล้เคียงปัฏนาสมัยใหม่อย่างกว้างขวาง การขุดค้นในช่วงต้นคริสต์ศตวรรษที่ 20 รอบปัฏนาปรากฏหลักฐานกำแพงปราการขนาดใหญ่ชัดเจน ซึ่งรวมทั้งโครงไม้เสริม

## ศัพทมูลวิทยา
ในภาษาสันสกฤต "Pāṭali-" สื่อถึงต้น *pāṭalī* (*[[Stereospermum chelonoides|Bignonia suaveolens]]*) ส่วน "-putrá" (पुत्र) แปลว่า "ลูกชาย"

ศัพทมูลวิทยาแบบดั้งเดิมอันหนึ่งระบุว่าเมืองนี้ตั้งชื่อตามพืช รายงานจาก *[[Mahāparinibbāṇa Sutta]]* (พระสูตรที่ 16 ของ*[[ทีฆนิกาย]]*) ปาฏลีบุตรเป็นสถานที่ "ที่ฝักของต้น Pāṭali แตกออก" ในขณะที่รายงานหนึ่งระบุว่า  หมายถึงบุตรแห่ง  ผู้เป็นพระราชธิดาในราชา Sudarsan องค์หนึ่ง เนื่องจากเมืองนี้เดิมมีชื่อว่า  (หมู่บ้าน "") ทำให้นักวิชาการบางส่วนเชื่อว่า  เป็นรูปดัดแปลงจาก , "เมือง " ปาฏลีบุตรยังมีอีกชื่อหนึ่งว่า *กุสุมาปุระ* (นครดอกไม้)

## อ้างอิง

## ข้อมูล
* 
* 

## อ่านเพิ่ม

* Bernstein, Richard (2001). *Ultimate Journey: Retracing the Path of an Ancient Buddhist Monk (Xuanzang) who crossed Asia in Search of Enlightenment*. Alfred A. Knopf, New York. 

หมวดหมู่:ประวัติศาสตร์ปัฏนา
หมวดหมู่:สถานที่แสวงบุญของชาวพุทธในดินแดนพุทธภูมิ
หมวดหมู่:อดีตเมืองหลวงในประเทศอินเดีย
หมวดหมู่:แหล่งโบราณคดีของอินโด-อารยัน
หมวดหมู่:นครอินเดียโบราณ
หมวดหมู่:จักรวรรดิเมารยะ
แจ็กแอส

**แจ็กแอส** () เป็นรายการโทรทัศน์อเมริกัน ออกฉายครั้งแรกทางช่องเอ็มทีวี ตั้งแต่ปี 2543 ถึงปี 2545 เป็นรายการที่นำคนมาแสดงความอันตรายหลายรูปแบบ หยาบคาย ความขำขันและ การทำให้ตัวเองบาดเจ็บ และการเล่นพิเรนทร์ รายการนี้เป็นฐานให้กับอาชีพการแสดงให้กับจอห์นนี นอกซ์วิลล์ และแบม มาร์เกรา ในปี 2545 ภาพยนตร์แจ็กแอสสองเรื่อง ผลิตและออกโดยบริษัทลูกของเอ็มทีวี ในเครือพาราเมาท์พิกเจอร์ส และทางด้านโทรทัศน์ยังมีรายการลูกออกมาตามกัน แจ็กแอสถือเป็นรายการหนึ่งทางช่องเอ็มทีวีที่ประสบความสำเร็จรายการหนึ่ง และทำให้แตกรายการย่อยรายการอื่นอย่าง *Viva La Bam*, *Wildboyz*, *Homewrecker*, *Dr. Steve-O*, และ *Blastazoid*

ในปี 2551 นิตยสารเอนเตอร์เทนเมนต์วีกลี จัดอนดับรายการแจ็กแอส อยู่อันดับ 68 ของโชว์ที่ยอดเยี่ยมที่สุดในรอบ 25 ปี

## อ้างอิง

หมวดหมู่:ภาพยนตร์ชุดทางโทรทัศน์ช่องเอ็มทีวี
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:นักเล่นแผลง ๆ
หมวดหมู่:รายการโทรทัศน์ช่องเอ็มทีวี
หมวดหมู่:แฟรนไชส์โทรทัศน์
เอ็มทีวีเอเชีย

**เอ็มทีวีเอเชีย** () เป็นช่องเครือข่ายโทรทัศน์ดนตรีและบันเทิง 24 ชั่วโมง มีเจ้าของคือเอ็มทีวีภาคพื้นเอเชียแปซิฟิก บริษัทลูกของเวียคอม เอ็มทีวีเอเชียออกฉายในภูมิภาคเอเชียตะวันออกเฉียงใต้อย่าง สิงคโปร์ (ผ่านสตาร์ฮับทีวี), มาเลเซีย (แอสโตร), ฮ่องกง (นาวทีวี), อินโดนีเซีย (แอสโตรนูซานตารา) และเวียดนาม  (VTC,VCTV,SCTV) นอกเหนือจากนั้นแล้ว ในประเทศอินโดนีเซีย ประเทศไทย และฟิลิปปินส์ ก็มีช่องเอ็มทีวีท้องถิ่นของประเทศนั้น ๆ ด้วย

หมวดหมู่:เอ็มทีวี
หมวดหมู่:สถานีโทรทัศน์ที่เริ่มออกอากาศในปี พ.ศ. 2538
หมวดหมู่:สถานีโทรทัศน์ที่ยุติการออกอากาศในปี พ.ศ. 2565
อุชเชนี (แก้ความกำกวม)

**อุชเชนี** อาจหมายถึง :
* กรุงอุชเชนี เมืองหลวงของแคว้นอวันตี  1 ใน 16 แคว้นในสมัยพุทธกาล
* ประคิณ ชุมสาย ณ อยุธยา นักเขียน นักแปลชาวไทย ผู้ใช้นามปากกา "อุชเชนี"
แอบบีย์

[thumb|280px |[อารามกลูว์นี ประเทศฝรั่งเศส]]
**แอบบีย์**  () คืออารามหรือคอนแวนต์ในนิกายโรมันคาทอลิก ที่อยู่ภายใต้การปกครองของอธิการอาราม (Abbot) หรืออธิการิณีอาราม (Abbess) ซึ่งทำหน้าที่เป็นพ่อหรือแม่ฝ่ายจิตวิญญาณของเหล่านักพรตที่อาศัยในแอบบีย์

“แอบบีย์” เดิมมาจาก “abbatia” ในภาษาละติน (ซึ่งแผลงจากคำ “abba” ในภาษาซีเรียค ที่แปลว่า “พ่อ”) คำว่า “แอบบีย์” อาจจะหมายถึงคริสต์ศาสนสถานที่ในปัจจุบันไม่มีฐานะเป็นแอบบีย์แล้ว แต่ยังคงใช้ชื่ออยู่ ซึ่งบางครั้งก็ใช้ต่อมาเป็นเวลาหลายร้อยปี เช่น เวสต์มินสเตอร์แอบบีย์ หรือใช้เรียกคฤหาสน์ชนบท หรือสิ่งก่อสร้างอื่นที่เดิมเป็นแอบบีย์ แต่มาเปลี่ยนมือเป็นของคฤหัสถ์หลังจากการประกาศการยุบอารามโดยพระเจ้าเฮนรีที่ 8 แห่งอังกฤษในคริสต์ศตวรรษที่ 16 เช่น มิสเซนเดนแอบบีย์ (Missenden Abbey)

## อ้างอิง

## ดูเพิ่ม
* โบสถ์คริสต์ 

## แหล่งข้อมูลอื่น

หมวดหมู่:อารามคริสต์
มาร์โก ซีมอนเชลลี

**มาร์โก ซิมอนเชลลี** (อิตาลี: Marco Simoncelli) นักแข่งรถจักรยานยนต์อาชีพชาวอิตาลีเจ้าของผมฟูอันเป็นเอกลักษณ์ประจำตัวของเขา เกิดเมื่อวันที่ 20 มกราคม ค.ศ. 1987 เป็นอดีตแชมป์โลกรุ่น 250 ซีซี เมื่อปี ค.ศ. 2008 ซิมอนเชลลีเสียชีวิตระหว่างการแข่งขันรถจักรยานยนต์ชิงแชมป์โลกในฤดูกาล 2011 เมื่อวันที่ 23 ตุลาคม ค.ศ. 2011

หมวดหมู่:บุคคลที่เสียชีวิตในปี พ.ศ. 2554ั
เกิดอุบัติเหตุ ทำให้ฝ่ายจัดประกาศยุติการแข่งขันทันที พร้อมนำร่างแน่นิ่งของซิมมอนเชลลี่ ไปทำการรักษาเป็นการด่วน  แต่แล้วในเวลา 4 โมง 56 นาที ก็มีการประกาศจาก โมโตจีพี ว่า ตัวของ นักขับอิตาเลียน ได้จากโลกนี้ไปเป็นที่เรียบร้อยด้วยวัย 24 ปี เนื่องจากอาการบาดเจ็บนั้นสาหัสเกินกว่าจะเยียวยารักษาได้
หมวดหมู่:นักแข่งรถชาวอิตาลี
หมวดหมู่:บุคคลจากแคว้นเอมีเลีย-โรมัญญา
หมวดหมู่:นักแข่งรถที่เสียชีวิตระหว่างการแข่งขัน
จำนง เทพหัสดิน ณ อยุธยา

**จำนง เทพหัสดิน ณ อยุธยา** (6 กรกฎาคม พ.ศ. 2462 – 16 สิงหาคม พ.ศ. 2557) อดีตรัฐมนตรีช่วยว่าการกระทรวงมหาดไทย  นักการปกครอง และนักเขียน  

## ประวัติ
จำนง เทพหัสดิน ณ อยุธยา เกิดเมื่อปี พ.ศ. 2462 ในตระกูลของเทพหัสดิน ได้รับการศึกษาเบื้องต้นเข้าเรียนที่โรงเรียนเทพศิรินทร์ ในปี พ.ศ. 2471 มีเลขประจำตัวนักเรียน ท.ศ. 3640 นับเป็นนักเรียนเก่าเทพศิรินทร์ (DSA รุ่น 2478) และเข้าศึกษาต่อที่โรงเรียนสวนกุหลาบ และเข้ารับการศึกษาในชั้นปริญญาตรีที่คณะอักษรศาสตร์ จุฬาลงกรณ์มหาวิทยาลัย  ได้อักษรศาสตร์บัณฑิต และเข้าศึกษาขั้นปริญญาโทที่สหรัฐอเมริกา และมีการศึกษาโหราศาสตร์สากลเพิ่มเติม จนจบได้ประกาศนียบัตรชั้นสูงโหราศาสตร์ยูเรเนียนระบบฮัมบวร์ค

## การทำงาน
นายจำนง เริ่มต้นอาชีพเป็นครูโดยเริ่มรับราชการในช่วงเวลาหนึ่ง หลังจากนั้นได้โอนย้ายไปเป็นปลัดอำเภอ ในปี พ.ศ. 2487 ในช่วงที่เกิดสงครามมหาเอเชียบูรพา และเติบโตในหน้าที่การงานเป็นนายอำเภอ และได้รับการแต่งตั้งเป็นผู้ว่าราชการจังหวัดหลายจังหวัด อาทิ จังหวัดลำพูน (	1 ตุลาคม พ.ศ. 2509 – 14 ตุลาคม พ.ศ. 2510) จังหวัดพระนครศรีอยุธยา (15 ตุลาคม 2510 - 30 กันยายน พ.ศ. 2514) จังหวัดราชบุรี (1 ตุลาคม 2514 - 30 กันยายน 2518) ฯลฯ  จนเกษียณอายุราชการในตำแหน่งสุดท้ายเป็นรองปลัดกระทรวงมหาดไทย

ต่อมาได้เข้าร่วมคณะรัฐมนตรีคณะที่ 40 ในสมัยรัฐบาลของพลเอก เกรียงศักดิ์ ชมะนันทน์ ในตำแหน่งรัฐมนตรีช่วยว่าการกระทรวงมหาดไทยเมื่อวันที่ 11  พฤศจิกายน 2520  - 21 ธันวาคม 2521

## งานเขียน
นายจำนง มีผลงานในด้านการเป็นนักเขียนที่เกี่ยวข้องกับแวดวงของนักการปกครอง อาทิ สามสิบสองปีชีวิตนักปกครอง เป็นหนังสือที่ได้รับการตีพิมพ์ซ้ำกว่า 10 ครั้ง หนังสืออีกหลายเล่ม ได้แก่ อำนาจอยู่หนใด , อยากมีความสุข ,คนเราควรฝัน ,มหัศจรรย์ชีวิตลิขิตเองได้--หนังสือธรรมะดีๆเล่มหนึ่ง ทั้งรักทั้งกลัว  และยังเป็นนักเขียนบทความในกับนิตยสารศิลปวัฒนธรรม ฯลฯ

## เครื่องราชอิสริยาภรณ์

## อ้างอิง

## แหล่งข้อมูลอื่น
* ทะเบียนประวัติของนักเรียนโรงเรียนเทพศิรินทร์  หนังสือ 108 ปีโรงเรียนเทพศิรินทร์
* เครือญาติสกุล เทพหัสดิน ณ อยุธยา , พิมพ์ครั้งที่ 6, 2545.

หมวดหมู่:ครูชาวไทย
หมวดหมู่:ข้าราชการพลเรือนชาวไทย
หมวดหมู่:ผู้ว่าราชการจังหวัดพระนครศรีอยุธยา
หมวดหมู่:ผู้ว่าราชการจังหวัดราชบุรี
หมวดหมู่:ราชสกุลเทพหัสดิน
หมวดหมู่:ณ อยุธยา
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ว่าราชการจังหวัดลำพูน
โบยัน กีร์กิช

**โบยัน กีร์กิช เปเรซ** (; ) เป็นนักฟุตบอล เล่นในตำแหน่งกองหน้า เกิดเมื่อวันที่ 28 สิงหาคม ค.ศ. 1990 เป็นลูกครึ่งจากพ่อชาวเซอร์เบียและแม่ชาวสเปน เขาจึงเลือกมีสัญชาติสเปนตามแม่ เขาเป็นนักฟุตบอลทีมเยาวชนของสโมสร บาร์เซโลน่า ซึ่งในตอนที่เขาอยู่ในทีมชุดเยาวชนนั้น เขามีพรสวรรค์ และมีความเก่งกาจ และในชุดเยาวชนนั้นเขาสามารถยิงไปได้ทั้งหมด423ประตู ก่อนที่ฟรังก์ ไรการ์ด ผู้จัดการทีมในขณะนั้นจะดึงขึ้นมาเล่นในชุดใหญ่

ในตอนที่เขาได้ขึ้นมาเล่นในทีมชุดใหญ่ให้กับทีม **[[สโมสรฟุตบอลบาร์เซโลนา|บาร์เซโลน่า]]** ด้วยอายุเพียงแค่17ปีเท่านั้น 

## อ้างอิง

## แหล่งข้อมูลอื่น

*Bojan Krkić website 

หมวดหมู่:นักฟุตบอลชาวสเปน
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นในลาลิกา
หมวดหมู่:ผู้เล่นเอซี มิลาน
หมวดหมู่:ผู้เล่นวิสเซล โคเบะ
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเจ1 ลีก
หมวดหมู่:บุคคลจากแคว้นกาตาลุญญา
หมวดหมู่:นักฟุตบอลชาวกาตาลา
หมวดหมู่:กองหน้าฟุตบอล
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
ฆอร์เฆ โลเรนโซ

**ฆอร์เฆ โลเรนโซ** () นักแข่งรถหนุ่มจากสเปนเจ้าของฉายา "ไอ้หนุ่มจูปาจุ๊ป" เนื่องจากถ้าเขาชนะเขาจะอมจูปาจุ๊ปขึ้นโพเดียมทุกครั้ง เกิดเมื่อวันที่ 4 พฤษภาคม ค.ศ. 1987 ฆอร์เฆ โลเรนโซ ได้รับรางวับชนะเลิศการแข่งขันจักรยานยนต์ชิงแชมป์โลกรุ่น 250ซีซี ในปี 2006 และ 2007 และ ได้รับรางวัลชนะเลิศการแข่งขันจักรยานยนต์ชิงแชมป์โลกรุ่น MotoGP ในปี 2010, 2012 และ 2015.  

### '''ประวัติการแข่งขันรถจักรยานยนต์ชิงแชมป์โลก'''

#### รุ่น 125ซีซี และ 250ซีซี
ฆอร์เฆ โลเรนโซ เข้าร่วมการแข่งขันรถจักยานยนต์ชิงแชมป์โลกครั้งแรกในวันเกิดอายุครบ 15 ปี ในรายการ Spanish Gran Prix เมื่อปี 2002 โดยต้องเข้าแข่งในวันที่ 2 ซึ่งเป็นการแข่งขันในรอบการแข่งจัดอันดับเนื่องจากในวันซ้อมเจ้าตัวยังมีอายุไม่ถึงเกณฑ์ที่อนุญาตให้เข้าทำการแข่งขันซึ่งถูกกำหนดไว้ที่ 15 ปี


หมวดหมู่:นักแข่งรถมอเตอร์ไซค์ชาวสเปน
หมวดหมู่:นักแข่งรถชาวสเปน
หมวดหมู่:นักแข่งรถโมโตจีพีชิงแชมป์โลก
หมวดหมู่:นักแข่งรถที่ได้แชมป์โลกโมโตจีพี
จามปา (แก้ความกำกวม)

**จามปา** อาจหมายถึง :
* อาณาจักรจามปา อาณาจักรโบราณในเอเชียตะวันออกเฉียงใต้
* กรุงจามปา เมืองหลวงของแคว้นอังคะ  1 ใน 16 แคว้นในสมัยพุทธกาล
ดานี เปโดรซา

**ดาเนียล "ดานี" เปโดรซา รามัล** () นักแข่งรถหนุ่มชาวสเปนวัย 23 ปี อดีตแชมป์โลก 125 ซีซี ปี 2003 และอดีตแชมป์โลก 250 ซีซี ปี 2004, 2005 เกิดเมื่อวันที่ 29 กันยายน ค.ศ. 1985 ปัจจุบันทำหน้าที่เป็นเทสไรเดอร์ให้ทีม KTM

หมวดหมู่:นักแข่งรถชาวสเปน
ดร.ไลท์

ดร.โทมัส ไลย์ (トーマス・ライト, Tōmasu Raito) เป็นผู้สร้าง ร็อค กับ โรล ขึ้นมาพวกเขา 2 คนเป็นหุ่นยนต์ทำงานบ้าน ที่ดร.ไลย์สร้างขึ้นมา แต่เมื่อคู่อริของดร.ไลย์ก่อกวนเมืองชื่อว่า ดร.อัลเบอร์ วอ ไวลลี่ ได้ปรับหุ่นยนต์ทำงานคือพวกกัสซ์แมนได้ทำลายเมืองไว้วอด ดร.ไลย์ ได้เปลี่ยนร่างกาย ร็อค ให้เป็น ร็อคแมน ต่อกรกับ ดร.ไวลลี่
และดร.ไลท์ยังเป็นผู้สร้าง x ขึ้นมา
## เนื้อเรื่อง

### ร็อคแมน คลาสซิก

### ร็อคแมน X

## ร็อคแมน ZXA

## แหล่งข้อมูลอื่นๆ

หมวดหมู่:ร็อคแมน (เกมชุดดั้งเดิม)
หมวดหมู่:ร็อคแมน X
หมวดหมู่:ตัวละครจากเกมชุดร็อคแมน
อุ่นไอรักสายลมหนาว

**อุ่นไอรักสายลมหนาว** เป็นละครที่ออกอากาศในช่วงเวลาไพร์มไทม์ของญี่ปุ่น คือ ละครวันจันทร์ เวลา 21:00 น. เรียกว่า "เกะสุคุ ดราม่า" () นำแสดงโดย ยูจิ โอดะ และอากิโกะ ยาดะ เกี่ยวกับชีวิตคนหนุ่มสาวเหล่าพนักงานของบริษัทผลิตเครื่องกีฬาชื่อดังที่ชื่อว่า Heart Sport ที่ต่างก็พยายามตามความฝันของตนเอง รวมไปถึงมุมมองในเรื่องความรักของแต่ละคน

### เนื้อเรื่อง
เคนจิได้พบกับยูกิครั้งแรก ตอนที่ทั้งคู่ไปทำงานร่วมกันที่นิวซีแลนด์ ต่อมาก็มีเหตุจำเป็นให้คนทั้งคู่ต้องมาอาศัยอยู่ในอพาร์ตเมนท์ห้องติดกัน เนื่องจากต่างก็ทำงานอยู่ในบริษัทเดียวกัน เคนจิและยูกิจึงตกลงกันว่าจะปิดเรื่องที่อาศัยอยู่อพาร์ตเมนท์เดียวกันเป็นความลับจากคนในบริษัท เพื่อไม่ให้เกิดข่าวลือเสียหายออกไป 

ยูกิป่วยเป็นโรคร้ายชนิดหนึ่ง ซึ่งเมื่อผ่าตัดทำการรักษาแล้ว อาการจะทรงตัวอยู่ได้ชั่วระยะหนึ่ง จากนั้นจะทรุดหนักลงอีก ยูกิเข้าใจถึงเรื่องนี้ดี จึงไม่เปิดใจรักใคร

เมื่ออาการป่วยของยูกิกำเริบขึ้น ทำให้เธอจำเป็นต้องเดินทางไปรักษาตัวที่ต่างประเทศ ในขณะที่ประธานบริษัทได้แจ้งข่าวร้ายว่า ทางบอร์ดบริหารมีมติให้ถอนตัวจากธุรกิจเครื่องกีฬาฤดูหนาว ทำให้เคนจิตัดสินใจออกมาทำตามความฝันของตน และเตรียมตัวเพื่อออกตามหายูกิ

### ตัวละคร
*เคนจิ ฮารุกิ - ยูจิ โอดะ หัวหน้าแผนกเครื่องกีฬาฤดูหนาว เป็นคนเอาจริงเอาจังในการทำงาน ต้องแบ่งห้องพักของตนเองครึ่งหนึ่งให้ทางอพาร์ตเมนท์ทำเป็นห้องให้ยูกิพัก
*ยูกิ อาโออิ - อากิโกะ ยาดะ เลขานุการผู้บริหารของ Heart Sport เคยเป็นสาวห้าวมาก่อน มีความลับที่ไม่อยากบอกใครเก็บซ่อนไว้ คอยเป็นห่วงนาโอยะอยู่ห่างๆ
*นาโอยะ ฮิกะคิ - ฮิโรชิ ทามากิ ดีไซเนอร์แผนกวิจัยและพัฒนาเครื่องกีฬาฤดูหนาว บุคลิกเป็นเพลย์บอย คบหญิงสาวหลายคน แต่ในความเป็นจริง เป็นคนรักจริง เฝ้าคอยริสึโกะมานานถึง 4 ปี
*ริสึโกะ ฟุจิซาว่า - นานะ คาตะเสะ ดีไซเนอร์ชั่วคราวแผนกวิจัยและพัฒนาเครื่องกีฬาฤดูหนาว ปิดตัวเองจากความรักเนื่องจากคนรักของตนเสียชีวิตจากไปเมื่อ 4 ปีก่อน 
*ทัปเป ฮายามะ- มิระอิ โมริยาม่าพนักงานใหม่ของแผนกเครื่องกีฬาฤดูหนาว ท่าทางไม่มั่นใจในตนเอง

### ชื่อตอนและอัตราความนิยมในการชม (ในประเทศญี่ปุ่น ณ วันที่มีการออกอากาศ)

หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ของสถานีโทรทัศน์ฟูจิ
พระพิมลธรรม

**พระพิมลธรรม** เป็นราชทินนามสมณศักดิ์พระราชาคณะเจ้าคณะรองรูปหนึ่ง ในสมัยหลัง ๆ ได้พระราชทานเฉพาะพระภิกษุฝ่ายมหานิกาย ปัจจุบันไม่มีพระราชาคณะรูปใดได้รับราชทินนามนี้

## ประวัติ
สมณศักดิ์ที่ "พระพิมลธรรม" ปรากฏครั้งแรกในรัชสมัยสมเด็จพระศรีเสาวภาคย์ ว่าพระศรีสินซึ่งผนวชอยู่วัดระฆังเป็นผู้รู้พระไตรปิฎกและชำนาญพระเวท มีสมณศักดิ์เป็น*พระพิมลธรรม์อนันตปรีชา* ได้ปราบดาภิเษกเป็นสมเด็จพระเจ้าทรงธรรม ในทำเนียบตำแหน่งพระราชาคณะในกรุงครั้งกรุงเก่า ระบุว่าพระพิมลธรรม วัดรามาวาส เป็นเจ้าคณะรองคณะคามวาสีฝ่ายซ้าย ถึงสมัยกรุงรัตนโกสินทร์ได้เปลี่ยนเป็นเจ้าคณะรองคณะเหนือ แต่ก็มีข้อมูลว่า "พระพิมลธรรม" เป็นพระอาจารย์อีกรูปหนึ่งของสมเด็จพระนารายณ์ ทรงปรึกษาข้อราชการบ่อยครั้ง โดยเฉพาะเรื่องโหราศาสตร์ เชื่อกันว่าทำนายได้แม่นยำมาก เช่น เมื่อสมเด็จพระนารายณ์ ยกทัพไปตีเมืองอังวะ ครั้งนั้นพระยาสีราชเดโชถูกพม่าจับไป สมเด็จพระนารายณ์ทรงทราบข่าวก็ดำรัสสั่งตำรวจหลวงไปนิมนต์พระพิมลธรรม วัดระฆังเข้ามาให้จับยามดู พระพิมลธรรมตรวจดูแล้วถวายพยากรณ์ว่า พระยาสีหราชเดโชชัยจะสามารถหลุดฟื้นมาได้และกลับได้ชัยชนะ ซึ่งเหตุการณ์ก็เป็นไปตามคำทำนายนั้น 

## ฐานานุกรม
พระพิมลธรรม มีฐานานุศักดิ์ตั้งฐานานุกรมได้ 8 รูป ดังนี้
* พระครูปลัดสุวัฒนศีลคุณ วิบุลธรรมคณิสสร ธุราธรมหาคณานุนายก

* พระครูวินัยธร
* พระครูสรวิชัย พระครูคู่สวด
* พระครูธรรมบาล
* พระครูใบฎีกา

* พระครูธรรมธร
* พระครูไกรสรวิลาส พระครูคู่สวด
* พระครูสมุห์

## สมัยรัตนโกสินทร์
ในสมัยกรุงรัตนโกสินทร์มีผู้ได้รับพระราชทานสมณศักดิ์ที่ "พระพิมลธรรม" ดังนี้

## อ้างอิง
เซี่ย ถิงเฟิง

**เซี่ย ถิงเฟิง** (อักษรจีนตัวเต็ม: 谢霆锋, อักษรจีนตัวย่อ: 谢霆锋, พินอิน: xiè tíngfēng, กวางตุ้ง: แจ่ เถ่งฟ้ง Nicholas Tse) นักแสดง, นักร้อง, นักแต่งเพลงและผู้กำกับภาพยนตร์ชาวฮ่องกง ผู้โด่งดังจากบทตัวร้ายในภาพยนตร์เรื่อง *[[คนม้าบิน|The Promise]]* โดยได้แสดงร่วมกับภรรยาของตัวเองคือ จาง ป๋อจือ โดยปัจจุบันสังกัดอยู่กับบริษัท Emperor Entertainment Group

เซี่ย ถิงเฟิง เกิดเมื่อวันที่ 29 สิงหาคม ค.ศ. 1980 (อายุ 41) ที่ฮ่องกง  เป็นลูกชายของอดีตนักแสดงชื่อดัง เซี่ย เสียน (แพทริก เซ) กับเดโบราห์ ลี (狄波拉)

เมื่ออายุได้ 7 ขวบ เซี่ย ถิงเฟิงได้ตามครอบครัวย้ายไปอยู่แคนาดา จากนั้นพอ 14 ปี ย้ายมาเรียนที่เมืองฟีนิกซ์ รัฐแอริโซนา สหรัฐอเมริกา โดยใฝ่ฝันจะเป็นมัณฑนากร แต่ต้องเปลี่ยนแผนเมื่อพ่อแม่หย่ากัน จึงกลับมาฮ่องกงและเรียนจนจบมัธยมปลาย

ในปี ค.ศ. 1996 เดินทางไปเรียนร้องเพลงที่ญี่ปุ่น หวังจะเป็นนักร้องอาชีพ จากนั้นเซ็นสัญญาเข้าสังกัดบริษัทเพลงฟิตโต เร็กคอร์ด โด่งดังตั้งแต่อัลบั้มแรก  คือ ชุด *My Attitude* และมีผลงานเพลงต่อเนื่องควบคู่กับงานแสดง  นอกจากนี้แล้วมีผลงานกำกับภาพยนตร์สั้นเรื่อง *Heroes in Love* ในปี ค.ศ. 2001 

เซี่ย ถิงเฟิง มีชื่อภาษาอังกฤษว่า **นิโคลัส แจ่** (Nicholas Tse) ชีวิตส่วนตัว สมรสกับ จางป๋อจือ (Cecilia Cheung) นักแสดงสาวชื่อดังอีกคนของฮ่องกง ปัจจุบัน ทั้งคู่มีลูกชายด้วยกันทั้งหมด 2 คน ชื่อ ลูคัส แจ่ (Lucas Tse) และ ควินตัส แจ่ (Quintus Tse)

## ผลงานการแสดง
* *[[เหยียบใหญ่ ให้หยุดใหญ่|Young and Dangerous:The Prequel]]* (1998)
* *[[เจ็น-เอ็กซ์ ค๊อปส์|Gen-X Cops]]* (1999)
* *[[ขี่พายุดาบเทวดา|A Man Called Hero]]* (1999)
* *[[หัวใจข้าใครอย่าย่ำ|Metade Fumaca]]* (1999)
* *[[ขบวนการคนนรก|Street Angels]]* (1999)
* *The Mirror* (1999)
* *[[เจ็บกี่ครั้ง ก็รักเดิม|Twelve Nights]]* (2000)
* *Winner Takes All* (2000)
* *[[Time and Tide]]* (2000)
* *[[ตวัดเส้นรัก ไม่ให้พัลวัน|Comic King]]* (2001)
* *[[มาสเตอร์ Q สติแตก|Master Q 2001]]* (2001)
* *Heroes in Love* (2001)
* *My Schoolmate, the Barbarian* (2001)
* *[[หน่วยเฉพาะกิจ พันธุ์ฆ่าผี|2002]]* (2001)
* *[[7 วันจากฉัน..จากเธอ|Tiramisu]]* (2002)
* *[[ช่วยผีไปเกิด|Demi-Haunted]]* (2002)
* *[[ฟัดอมตะ|The Medallion]]* (2003)
* *Jade Goddess of Mercy* (2004)
* *[[ใหญ่! นะยะ|Enter the Phoenix]]* (2004)
* *[[เฉือนคม คนอันตราย|Moving Targets]]* (2004)
* *[[วิ่งสู้ฟัด 5 เหิรสู้ฟัด|New Police Story]]* (2004)
* *[[คนลิงเทวดา|A Chinese Tall Story]]* (2005)
* *[[คนม้าบิน|The Promise]]* (2005)
* *McDull, the Alumni (2006)
* *Dragon Tiger Gate* (2006)
* *Rob-B-Hood* (2006)
* *The Heavenly Kings* (2006)
* *Invisible Target* (2007)
* *The Storm Warriors* (2008) 
* *Beast Stalker* (2008)
* *Knights of Zodiac: Chapter 01 - Hope from the Stars* (2009)
* *Bodyguards and Assassins* (2009)
* *Hot Summer Days* (2010)
* *The New Shaolin Temple* (2010)
* *The Stool Pigeon* (2010)
* *The Viral Factor* (2012)
* *Dragon Tiger Gate 2* (2012)

==พิธีกร==
**Chef Nic'' (2014–15)

## อ้างอิง

## แหล่งข้อมูลอื่น
*
*แฟนเพจเฟซบุคในประเทศไทย

หมวดหมู่:นักร้องฮ่องกง
หมวดหมู่:นักแสดงภาพยนตร์ฮ่องกง

หมวดหมู่:นักเดินแบบฮ่องกง
หมวดหมู่:นักร้องเพลงภาษาจีนกวางตุ้ง
โกสัมพี (แก้ความกำกวม)

**โกสัมพี** อาจหมายถึง

* เมืองโกสัมพี เมืองโบราณในสมัยพุทธกาล
* อาณาจักรไทมาว มีอีกชื่อว่า อาณาจักรโกสัมพี
* อำเภอโกสัมพีนคร จังหวัดกำแพงเพชร
* วนอุทยานโกสัมพี จังหวัดมหาสารคาม
เทวทหะ

**เทวทหะ** (; ) หรือชื่อเต็มว่า **เทศบาลเทวทหะ** () เป็นเขตเทศบาลแห่งหนึ่งขึ้นกับอำเภอรูปันเทหี จังหวัดลุมพินี ทางตอนใต้ของประเทศเนปาล ตั้งอยู่ทางตะวันออกของเมืองลุมพินี 57 กิโลเมตร

เทวทหะเป็นเมืองโบราณมีมาตั้งแต่สมัยพุทธกาลในฐานะที่เป็นเมืองหลวงของแคว้นโกลิยะ ซึ่งเป็นที่ประสูติของพระนางสิริมหามายา พุทธมารดา, พระมหาปชาบดีโคตมีเถรี พระมาตุจฉาของพระโคตมพุทธเจ้าและภิกษุณีองค์แรกในพุทธศาสนา และพระยโสธราเถรี อดีตพระชายาของพระโคตมพุทธเจ้าและเชื่อกันว่าเจ้าชายสิทธัตถะเคยประทับที่เมืองแห่งนี้เมื่อทรงพระเยาว์ร่วมกับพระมหาปชาบดีโคตมีเถรี ปัจจุบันยังคงหลงเหลือซากโบราณสถานเป็นหลักฐาน

## ประวัติ
ในอดีตเมืองเทวทหะเป็นเมืองหลวงของแคว้นโกลิยะ ซึ่งเป็นรัฐเครือญาติกับแคว้นสักกะ โดยอ้างว่าเจ้าผู้ครองของทั้งสองแคว้นสืบเชื้อสายมาจากพระเจ้าโอกกากราช (Okkākarāj) ทั้งสองตระกูลนี้จะมีการเสกสมรสกันเอง และจะไม่สมรสกับผู้ที่มาจากตระกูลอื่น ซึ่งอาจเป็นไปได้ว่าตระกูลทั้งสองนี้อาจมิได้สืบเชื้อสายชาวอารยัน ซึ่งพระเจ้าสุทโธทนะแห่งสักกะได้อภิเษกสมรสกับพระนางสิริมหามายาแห่งแคว้นโกลิยะตามพระราชประเพณี หลังจากนั้น 20 ปีจึงประสูติการเจ้าชายสิทธัตถะซึ่งต่อมาได้ตรัสรู้เป็นพระโคตมพุทธเจ้า

ปัจจุบันเทวทหะตั้งอยู่ห่างจากกบิลพัสดุ์ไปทางทิศตะวันออก 22 กิโลเมตร ห่างจากกับแม่น้ำโรหิณีไปทางทิศตะวันออกประมาณ 100 เมตร ปรากฏคันคูเมืองกำแพงเมืองโบราณก่อด้วยหิน ภายในซากเมืองเก่าปรากฏเนินดินโบราณที่ยังไม่ได้ขุดค้นจำนวนมาก เช่น รามคามเจดีย์ สถานที่บรรจุพระบรมสารีริกธาตุที่กรุงเทวทหะได้รับจากโทณพราหมณ์ นักโบราณคดีค้นพบโบราณวัตถุจำนวนมากในบริเวณโบราณสถานเมืองเก่าเทวทหะนี้ ปัจจุบันมีเทวาลัยฮินดูหลังหนึ่งที่ชาวบ้านสร้างไว้ ภายในประดิษฐานมูรติสิริมหามายา ประติมากรรมภาพแกะสลักหินทราย ที่ชาวบ้านเชื่อว่าเป็นรูปของพระนางสิริมหามายาด้วย

สภาพของเมืองเก่าเทวทหะในปัจจุบันยังไม่เคยมีนักโบราณคดีสำรวจขุดค้นอย่างจริงจัง คงปล่อยให้เป็นเนินดินฝังซากโบราณสถานจำนวนมากไว้ ทำให้นักจาริกแสวงบุญส่วนใหญ่ไม่ค่อยนิยมมาเมืองเทวทหะนี้

## อ้างอิง

## แหล่งข้อมูลอื่น
* maps.google
* ramgram-stupa-parasi
* Ramgram Stupa

หมวดหมู่:ประเทศเนปาล
หมวดหมู่:เมืองสำคัญทางศาสนาพุทธ
หมวดหมู่:สถานที่แสวงบุญของชาวพุทธในดินแดนพุทธภูมิ
หมวดหมู่:คำศัพท์ศาสนาพุทธ
หมวดหมู่:สถานที่เนื่องด้วยพระพุทธองค์
หมวดหมู่:พระโคตมพุทธเจ้า
ไดแอน เลน

**ไดแอน เลน** () นักแสดงหญิงชาวอเมริกัน ที่มีผลงานแสดงมาเป็นเวลา 30 ปี  มีผลงานแสดงครั้งแรกเมื่ออายุเพียง 14 ปี โดยรับบทนำในเรื่อง *[[A Little Romance]]* คู่กับลอว์เรนซ์ โอลิเวียร์ ประสบความสำเร็จและมีชื่อเสียงจนได้ตีพิมพ์ขึ้นหน้าปกนิตยสารไทม์ ในฐานะนักแสดงเด็กชั้นนำ

ไดแอน เลนเกิดและเติบโตในนิวยอร์ก บิดาชื่อ เบอร์ตัน ยูยีน เลน เป็นผู้ฝึกสอนการแสดง มารดาชื่อ คอลลีน แฟริงตัน เคยเป็นนางแบบหน้ากลางของนิตยสารเพลย์บอย บิดามารดาหย่าขาดกันตั้งแต่เธอยังเด็ก และฟ้องร้องแย่งสิทธิการเลี้ยงดูเธอจนกระทั่งเธอบรรลุนิติภาวะ

ไดแอน เลน  เริ่มชีวิตการแสดงตั้งแต่อายุ 6 ปี ได้รับอิทธิพลในการแสดงมาจากยาย เธอเริ่มจากการแสดงละครเวที และเริ่มมีชื่อเสียงอย่างกว้างขวางจากการแสดงภาพยนตร์คู่กับลอว์เรนซ์ โอลิเวียร์ ใน *A Little Romance* และได้ขึ้นปกนิตยสารไทม์เมื่ออายุเพียง 14 ปี จากนั้นได้แสดงภาพยนตร์ *[[The Outsiders]]* คู่กับนักแสดงเด็กหลายคน ที่กลายเป็นนักแสดงดังในอนาคต คือ แมทท์ ดิลลอน ทอม ครูซ ร็อบ โลว์ และแพทริก สเวย์ซี  และภาพยนตร์ *[[Rumble Fish]]* คู่กับ มิคกี รูร์ค นิโคลัส เคจ และแมทท์ ดิลลอน

ภาพยนตร์สองเรื่องถัดมา ได้รับการคาดหมายว่าจะทำให้เธอกลายเป็นนักแสดงชั้นนำ คือภาพยนตร์เพลง *[[Streets of Fire]]* ของวอลเทอร์ ฮิลล์ และ *[[The Cotton Club]]* ของฟรานซิส ฟอร์ด คอปโปลา  แต่ปรากฏว่าภาพยนตร์กลับไม่ประสบความสำเร็จ ทำให้เธอหันหลังให้กับวงการแสดง และกลับไปอาศัยกับมารดา

ภาพยนตร์ที่ทำให้เธอกลับมาประสบความสำเร็จอีกครั้ง คือเรื่อง *[[Unfaithful]]* ในปี ค.ศ. 2002 กำกับโดยเอเดรียน ไลน์ และ *[[Under the Tuscan Sun]]* ในปี 2003 สร้างจากหนังสือขายดีของ Frances Mayes

## แหล่งข้อมูลอื่น

*  

หมวดหมู่:นักแสดงอเมริกัน
หมวดหมู่:นักแสดงเด็กชาวอเมริกัน
หมวดหมู่:บุคคลจากแมนแฮตตัน
หมวดหมู่:นักแสดงเด็กหญิงชาวอเมริกัน
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21
เกสริยาสถูป

**เกสริยาสถูป** ()  เป็นสถูปพบใหม่ที่ใหญ่ที่สุดในประเทศอินเดีย ที่ประดิษฐานบาตรของพระโคตมพุทธเจ้าที่ทรงประทานแก่ชาววัชชี เกสเรียอยู่ในเขตพรมแดนของแคว้นวัชชีและมัลละต่อกัน (รัฐพิหารในปัจจุบัน) แต่ไม่ใช่สถานที่แสดงกาลามสูตร ดังที่เข้าใจกัน เพราะสถานที่แสดงกาลามสูตรนั้น อยู่ในแคว้นโกศล  แต่สถูปเกสเรีย อยู่ในแคว้นวัชชีต่อกันกับพรมแดนแคว้นมัลละ

## มหาสถูป
เดิมเกสริยาสถูปไม่เป็นที่รู้จักและไม่เป็นจุดสำหรับจาริกแสวงบุญของชาวพุทธ แต่หลังจากกองโบราณคดีอินเดียได้ขุดค้นเนินดินใหญ่พบพระมหาสถูปโบราณที่มีความเส้นผ่านศูนย์กลางถึง 1,400 ฟุต สูงถึง 51 ฟุต (เดิมอาจสูงถึง 70 ฟุต) ซึ่งทำให้มหาสถูปโบราณที่ค้นพบใหม่นี้กลายเป็นมหาสถูปที่ใหญ่ที่สุดในอินเดีย มีลักษณะคล้ายกับเจดีย์ชเวดากองและพระมหาสถูปบุโรพุทโธ ซึ่งทำให้มีผู้สันนิษฐานว่าเกสริยาสถูปนี้เป็นต้นแบบของมหาสถูปทั้งสอง

โดยเกสริยาสถูปเป็นสถูปเดียวกับที่ปรากฏในบันทึกของพระถังซำจั๋ง ที่เคยจาริกแสวงบุญมายังสถานที่แห่งนี้ ท่านได้กล่าวไว้ว่าสถานที่แห่งนี้เป็นที่ตั้งของพระมหาสถูปที่ประดิษฐานบาตรของพระพุทธองค์ที่พระพุทธเจ้าทรงประทานแก่ชาววัชชีเมืองเวสาลีที่ตามมาส่งเสด็จพระพุทธองค์เป็นครั้งสุดท้าย ก่อนจะเสด็จไปยังเมืองกุสินาราเพื่อเสด็จดับขันธปรินิพพาน

เกสริยาในปัจจุบันอยู่ห่างจากกุสินาราประมาณ 120 กิโลเมตร ในเขตรัฐพิหาร ระหว่างทางจากเมืองไวสาลีไปยังเมืองกุสินารา

thumb|500px|เกสริยาสถูป

## อ้างอิง

## ดูเพิ่ม
* การแสวงบุญของชาวพุทธในดินแดนพุทธภูมิ

## แหล่งข้อมูลอื่น

* Kesariya, Bihar . Buddhist-Tourism.Com. เข้าถึงเมื่อ 4-6-52 
* Kesariya Stupa-maps.google
* The Nandangarh Stupa and The Asoka Pillar Site of Lauriya Nandangarh – The Nandangarh Stupa-maps.google - The Asoka Pillar-maps.google

หมวดหมู่:เมืองสำคัญทางศาสนาพุทธ
หมวดหมู่:สถานที่แสวงบุญของชาวพุทธในดินแดนพุทธภูมิ
หมวดหมู่:สิ่งก่อสร้างในรัฐพิหาร
หมวดหมู่:คำศัพท์ศาสนาพุทธ
หมวดหมู่:สถานที่เนื่องด้วยพระพุทธองค์
หลุมเพดาน

[thumb|280px|right|หลุมเพดานภายใน[ตึกแพนธีออนในกรุงโรม]]
**หลุมเพดาน** () เป็นหลุมที่มีลักษณะเป็นแผงติดต่อกัน (อาจจะเป็นทรงสี่เหลี่ยมจัตุรัส สี่เหลี่ยม แปดเหลี่ยม หรือผสมกันหลายทรง) ลึกเข้าไปในเพดานหรือภายใต้โค้งหรือส่วนราบแบนภายในสิ่งก่อสร้าง  แผงสี่เหลี่ยมลึกใช้เป็นเครื่องตกแต่ง บางครั้งก็เรียกว่า “caissons” (กล่อง) หรือ “lacunaria” (ช่อง) ทำให้บางครั้งก็เรียกว่า “lacunar ceiling” (เพดานช่อง) หลุมเพดานที่ทำด้วยหินของกรีกโบราณ และโรมันโบราณ เป็นตัวอย่างแรกของการสร้างเพดานลักษณะนี้ที่ยังเหลือให้เห็นอยู่ แต่เมื่อ 700 ปีก่อนคริสต์ศักราชใช้ในการสร้างห้องเก็บศพอิทรัสกันที่เนินสุสาน (necropolis) ที่ซานจูลิอาโนที่ตัดจากหินทูฟา หลุมเพดานที่ทำด้วยไม้สร้างกันเป็นครั้งแรกโดยการไขว้สลับคานบนเพดานเข้าด้วยกัน ที่ใช้ในการตกแต่งวังในบริเวณลุ่มแม่น้ำลัวร์ในยุคฟื้นฟูศิลปวิทยาตอนต้น

การทดสอบรูปทรงของการวางหลุมเพดานจะเห็นได้ในทั้งสถาปัตยกรรมของอิสลามและสถาปัตยกรรมฟื้นฟูศิลปวิทยา ปัญหาที่ซับซ้อนคือการค่อยลดขนาดของหลุมลงไปตามลำดับในการสร้างเพดานโค้งหรือโดม

ตัวอย่างของหลุมเพดานของโรมันที่ใช้การลดน้ำหนักของเพดานคือเพดานของโดมโรทันดา (Rotunda) ในตึกแพนธีออนในกรุงโรม

## โดมไม้
“เจ่าจิ่ง” () หรือโดมไม้หรือหลุมเพดานใช้ในสถาปัตยกรรมของจีนเหนือพระราชบัลลังก์หรือรูปปั้น

## ระเบียงภาพ


ไฟล์:Volterra duomo di Volterra 014.JPG|หลุมเพดานปิดทองที่มหาวิหารโวลเทอร์ราในอิตาลี
ไฟล์:Nazaré05.jpg|หลุมเพดานปิดทองบนเพดานประทุนเหนือบริเวณพิธีที่นาซาเรในโปรตุเกส
ไฟล์:Cupola di san Carlo alle quattro fontane, del Borromini (Roma). Foto Giovanni Dall'Orto.JPG|หลุมเพดานที่ใช้กับโดมที่วัดซานคาร์โลที่ฟองทาเนในกรุงโรมในอิตาลี
ไฟล์:Basilica di Santa Maria Maggiore7.JPG|หลุมเพดานบนเพดานราบโดยจูลิอาโน ดา ซานกาลโลที่มหาวิหารซานตามาเรียมายอเรในกรุงโรม
ไฟล์:Fontainebleau 054.jpg|แผงหลุมสลับแปดเหลี่ยมและสี่เหลี่ยมที่พระราชวังฟงแตนโบล
ไฟล์:Firenze.PalVecchio.500.ceiling.JPG|เพดานที่ประกอบด้วยหลุมทาสี 39 หลุมที่วังเว็คคิโอในฟลอเรนซ์
ไฟล์:Pisa.Duomo.ceiling01.jpg|เพดานจากคริสต์ศตวรรษที่ 15 ภายในมหาวิหารปิซาในอิตาลี
ไฟล์:Château de Chenonceau 2008 PD 52.JPG|เพดานภายในวังเชอนงโซในฝรั่งเศส
ไฟล์:Commerce Court Ceiling.jpg|เพดานภายในศาลที่โตรอนโตในแคนาดา
ไฟล์:Metro Center upper level.jpg|เพดานสมัยใหม่ที่ใช้ที่สถานีรถใต้ดินเมโทรเซ็นเตอร์ในกรุงวอชิงตัน ดี.ซี. ที่กล่าวกันว่าทำให้ระบบเสียงดีพอที่จะเล่นดนตรีออเคสตราได้



## ดูเพิ่ม
* โดม
* สถาปัตยกรรมตะวันตก 
* คริสต์ศาสนสถาน 

## อ้างอิง

## แหล่งข้อมูลอื่น

* 

หมวดหมู่:เพดาน
หมวดหมู่:ส่วนประกอบของสิ่งก่อสร้าง
เดวิด คาร์ราดีน

**เดวิด คาร์ราดีน** () (8 ธันวาคม ค.ศ. 1936 - 3 มิถุนายน ค.ศ. 2009) เป็นนักแสดงชาวอเมริกัน เป็นที่รู้จักในผลงานซีรีส์ทางโทรทัศน์ในทศวรรษ 1970 เรื่อง ''Kung Fu'' และผลงานภาพยนตร์ *[[Kill Bill]]* รับบทเป็นบิล เขามีผลงานแสดงภาพยนตร์กว่า 100 เรื่อง และยังเคยได้รับการเสนอชื่อเข้าชิงรางวัลลูกโลกทองคำมาแล้ว 5 ครั้ง

4 มิถุนายน ค.ศ. 2009 พนักงานทำความสะอาดโรงแรมสวิสโซเทล ปาร์คนายเลิศในขณะนั้น (ปัจจุบันคือโรงแรมเมอเวนพิค บีดีเอ็มเอส เวลเนส รีสอร์ท กรุงเทพ) ได้พบศพของเขาที่ใช้เชือกพันรอบคอและตัวในห้องพัก  แพทย์หญิงคุณหญิงพรทิพย์ โรจนสุนันท์ได้สันนิษฐานว่าอาจเกิดจากการกระทำออโตอีโรติกแล้วพลาดจนขาดอากาศหายใจ ด้านญาติของคาร์ราดีนได้ร้องขอให้เอฟบีไอร่วมพิสูจน์สาเหตุการเสียชีวิตนี้

## อ้างอิง

หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายเยอรมัน
หมวดหมู่:ชาวอเมริกันเชื้อสายอังกฤษ
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายสเปน
หมวดหมู่:ชาวอเมริกันเชื้อสายยูเครน
หมวดหมู่:ผู้ฝึกศิลปะการต่อสู้
หมวดหมู่:บุคคลจากซานฟรานซิสโก
หมวดหมู่:บุคคลจากโอกแลนด์ (รัฐแคลิฟอร์เนีย)
หมวดหมู่:เสียชีวิตจากการแขวนคอ
บางกอกแดนเจอรัส

**บางกอกแดนเจอรัส** () เป็นภาพยนตร์ที่กำกับโดย พี่น้องแปง ได้แก่
* บางกอกแดนเจอรัส (ภาพยนตร์ปี พ.ศ. 2543) หรือ เพชฌฆาตเงียบ อันตราย นำแสดงโดย ปวริศร์ มงคลพิสิฐ, เปรมสินี รัตนโสภา, ภัทรวรินทร์ ทิมกุล และพิเศก อินทรครรชิต
* บางกอกแดนเจอรัส (ภาพยนตร์ปี พ.ศ. 2551) หรือ ฮีโร่ เพชฌฆาต ล่าข้ามโลก นำแสดงโดย นิโคลัส เคจ, ชาคริต แย้มนาม, หยาง ไฉ่หนี และปานวาด เหมมณี
เบอร์แบงก์

thumb|ทิวทัศน์เมืองเบอร์แบงก์

**เบอร์แบงก์** () เป็นเมืองที่อยู่ทางตอนเหนือในลอสแอนเจลิสในรัฐแคลิฟอร์เนีย ซึ่งมีประชากรอยู่ประมาณ 103,340 คนในปี ค.ศ. 2010 ซึ่งเมืองเบอร์แบงก์นั้นได้ชื่อว่าเป็น "เมืองหลวงในด้านสื่อของโลก" (*"Media Capital of the World"*) เนื่องจากเป็นที่ตั้งสำนักงานของบริษัทด้านสื่อหลายแห่ง ได้แก่ เดอะวอลต์ดิสนีย์ วอร์เนอร์บราเธอร์ส มาร์เวลสตูดิโอส์ การ์ตูนเน็ตเวิร์ค เอ็นบีซี พีบีเอส เป็นต้น 

โดยชื่อเมืองนั้นได้ตั้งตาม ดร.เดวิด เบอร์แบงก์ ทันตแพทย์ผู้บุกเบิกงานอสังหาริมทรัพย์รวมไปถึงผู้ก่อตั้งโรงละครเบอร์แบงก์

## อ้างอิง

## แหล่งข้อมูลอื่น
* เว็บไซต์เมืองเบอร์แบงก์

หมวดหมู่:เมืองในเทศมณฑลลอสแอนเจลิส
บัวแต่งโค้ง

**บัวแต่งโค้ง** () คือบัวหรือแถบที่ใช้ตกแต่งตามทรงโค้งที่เว้าเข้าไปในตัวอาคารที่อาจจะอยู่เหนือประตูหรือหน้าต่าง  เป็นคำที่มาจากภาษาอิตาลีหรือฝรั่งเศสที่แปลว่าโค้งหรือเพดานโค้ง

## อ้างอิง

## แหล่งข้อมูลอื่น
* 

หมวดหมู่:ส่วนประกอบของสิ่งก่อสร้าง
หมวดหมู่:สถาปัตยกรรมคริสต์ศาสนสถาน
สัตตมหาสถาน

**สัตตมหาสถาน** คือ สถานที่สำคัญ 7 แห่งที่พระพุทธเจ้าเสด็จประทับเสวยวิมุตติสุข หลังจากได้ตรัสรู้ธรรมวิเศษแล้วเป็นเวลาแห่งละ 1 สัปดาห์ เรียงตามลำดับดังต่อไปนี้

* **สัปดาห์ที่ 1** เสด็จไปประทับภายใต้ต้นพระศรีมหาโพธิ์ เสวยวิมุตติสุขตลอด 7 วัน
* **สัปดาห์ที่ 2** เสด็จไปประทับ ณ อนิมิสเจดีย์ ทรงยืนจ้องพระเนตรดูต้นพระศรีมหาโพธิ์ โดยมิได้กะพริบพระเนตรตลอด 7 วัน
* **สัปดาห์ที่ 3** เสด็จไปประทับ ณ รัตนจงกรมเจดีย์ ทรงนิมิตจงกรมขึ้น แล้วเสด็จจงกรมอยู่ที่นี้เป็นเวลา 7 วัน
* **สัปดาห์ที่ 4** เสด็จไปประทับ ณ รัตนฆรเจดีย์ เสด็จไปทางทิศพายัพ แห่งต้นพระศรีมหาโพธิ์ ประทับนั่งขัดสมาธิในเรือนแก้วซึ่งเทวดานิรมิตถวาย ทรงพิจารณาพระอภิธรรมตลอด 7 วัน
* **สัปดาห์ที่ 5** เสด็จไปประทับใต้ร่มไม้ไทร โดยมีชื่อว่า อชปาลนิโครธ ซึ่งเป็นที่พักของคนเลี้ยงแกะ ทรงถูกธิดาทั้งสามของท้าววสวัตตีใช้กริยาอิตถีสตรียั่วพระพุทธองค์ให้หลงแต่ไม่สำเร็จ พระพุทธองค์ทรงขับไล่ธิดาทั้งสามออกไปเสีย
* **สัปดาห์ที่ 6** เสด็จไปประทับนั่งขัดสมาธิภายใต้ร่มไม้อันมีชื่อว่า มุจลินท์ ทางทิศอาคเนย์แห่งต้นพระศรีมหาโพธิ์ ตอนนั้นเกิดฝนตกลงมาเป็นเวลา 7 วัน พญานาคตนหนึ่งเกิดความเลื่อมใสจึงได้แผ่พังพานป้องพระพุทธเจ้าเป็นเวลา 7 วัน เมื่อฝนหยุดตก พญานาคก็คลายขนดจำแลงกายเป็นมาณพ เข้าไปถวายอัญชลีเฉพาะพระพักตร์และจากไป
* **สัปดาห์ที่ 7** เสด็จไปประทับภายใต้ร่มไม้เกดโดยมีชื่อว่า ราชายตนะ ประทับนั่งเสวยวิมุตติสุขตลอด 7 วัน

## ดูเพิ่ม
* สังเวชนียสถาน
* พุทธคยา

หมวดหมู่:พุทธศาสนสถาน
แบร์น

**แบร์น** (; ) หรือ **เบิร์น** () เป็นเมืองหลวงโดยพฤตินัยของประเทศสวิตเซอร์แลนด์ เทศบาลกรุงแบร์นมีประชากรราว 140,000 คน (ปี ค.ศ. 2019) ถือเป็นเมืองที่มีประชากรมากเป็นอันดับ 5 ของประเทศ หากรวมปริมณฑลจะมีประชากรราว 6.6 แสนคน นอกจากนี้ กรุงแบร์นยังเป็นเมืองหลวงของรัฐที่มีชื่อเดียวกัน คือรัฐแบร์น ซึ่งเป็นรัฐที่มีประชากรมากเป็นอันดับสองของประเทศ ภาษาทางการในกรุงแบร์นคือภาษาเยอรมัน ภาษาพูดทั่วไปในกรุงแบร์นคือภาษาเยอรมันสำเนียงสวิส กรุงแบร์นเป็นที่ตั้งของทำเนียบรัฐบาลกลางแห่งสมาพันธรัฐสวิส

ใน ค.ศ. 1983 เขตเมืองเก่ากรุงแบร์นถูกขึ้นทะเบียนเป็นมรดกโลกโดยยูเนสโก กรุงแบร์นยังถูกอันดับโดยสถาบัน ECA International ให้เป็นเมืองน่าอยู่ที่สุดของยุโรปในปี ค.ศ. 2019 - 2020 ควบคู่กับกรุงโคเปนเฮเกน

แบร์นถูกก่อตั้งโดยดยุกแบร์โทลด์ที่ 5 แห่งเซริงเงิน ในปี ค.ศ. 1191 แต่เมื่อดยุกแบรชโทลด์เสียชีวิตและไม่มีทายาทสืบทอด แบร์นก็ได้รับสถานะเป็นเสรีนครจักรวรรดิโดยจักรพรรดิฟรีดริชที่ 2 แห่งโรมันอันศักดิ์สิทธิ์ แบร์นเข้าร่วมสมาพันธรัฐสวิสในปี ค.ศ. 1353 ถือเป็นรัฐลำดับที่ 9 ที่เข้าร่วมสมาพันธ์

## ศัพท์มูลวิทยา
[280px|thumb|ทัศนียภาพของกรุงแบร์นริม[แม่น้ำอาเร]]
ที่มาของชื่อ "แบร์น" นั้นไม่เป็นที่ชัดเจน เรื่องเล่าพื้นเมืองระบุว่าที่มาของชื่อมาจากการที่ดยุกแบร์โทลด์ที่ 5 แห่งเซริงเงิน () ผู้ก่อตั้งเมืองแบร์น ประสงค์จะตั้งชื่อเมืองเป็นชื่อสัตว์ตัวแรกที่เขาพบระหว่างล่า และสัตว์ตัวนั้นก็คือหมี ซึ่งในภาษาเยอรมันออกเสียงว่า "แบร์" () บ้างก็บอกว่า ชื่อเมืองนี้ถูกตั้งตามชื่อเมืองเวโรนาในอิตาลี ซึ่งตอนนั้นมีชื่อเรียกในภาษาเยอรมันบนว่า "แบร์น" อย่างไรก็ตาม การศึกษาแผ่นเหล็กโกบันนุส (Gobannus tablet) ในปีค.ศ. 1980 ทำให้มีสมมติฐานใหม่ว่า ชื่อแบร์นอาจเป็นคำเรียกของชาวเคลต์ว่า "แบร์นา" (Berna) ที่มีความหมายว่าร่อง

## ภูมิอากาศ

## อ้างอิง

## แหล่งข้อมูลอื่น
* City of Berne
* GIS City of Berne 
* Berne Public Transportation Website (BernMobil)

หมวดหมู่:เมืองหลวงในทวีปยุโรป
หมวดหมู่:เมืองในประเทศสวิตเซอร์แลนด์
หมวดหมู่:เสรีนครจักรวรรดิ
หมวดหมู่:แหล่งมรดกโลกในประเทศสวิตเซอร์แลนด์
หมวดหมู่:เทศบาลในรัฐแบร์น
หมวดหมู่:สถานที่ที่มีประชากรในรัฐแบร์น
สี่พยัคฆ์พิทักษ์มังกร

**สี่พยัคฆ์พิทักษ์มังกร** (天下第一, The Royal Swordsmen) เป็นภาพยนตร์จีนแนวกำลังภายในออนแอร์ในประเทศจีนครั้งแรกตั้งแต่ปี ค.ศ. 2004 และออนแอร์ในประเทศไทยทางช่อง ทรู เอเชียน ซีรีส์ ช่อง 22 ของ ทรู วิชั่นส์ ตั้งแต่ วันจันทร์ ที่ 4 พฤษภาคม ที่ผ่านมาโดยเนื้อเรื่องเล่าย้อนไปถึงช่วงสมัยกลาง ราชวงศ์หมิง เมื่อพระปิตุลา (อา) ขององค์ จักรพรรดิ ชื่อว่า **เสินโหวใจเหล็ก** ได้ฝึกลูกบุญธรรมทั้ง 4 คนให้เป็นจอมยุทธ์ผู้มีฝีมือสูงส่งเพื่อไว้ต่อกรกับ **เฉาเจิ้งฉุน** หัวหน้าขันทีตัวร้ายผู้มีวรยุทธ์สูงแต่พวกเขาหารู้ไม่ว่าพวกเขาได้กลายเป็นหมากของเสินโหวในการกำจัดคู่แข่ง

+ เรื่องย่อ: 4 พยัคฆ์ พิทักษ์มังกร
สมัยราชวงศ์หมิง เถี่ยตานเสินโหวเสด็จอาฮ่องเต้องค์ปัจจุบันได้รับพระราชบัญชาจากฮ่องเต้พระองค์ก่อนให้สร้างคุ้มพิทักษ์มังกรขึ้นเพื่อเก็บรักษาพระสุพรรณบัฏและกระบี่อาญาสิทธิ์ฮ่องเต้ โดยมีสิทธิและอำนาจเหนือขุนนางข้าราชการในราชสำนัก เถี่ยตานเสินโหวมีองครักษ์สี่คนได้แก่ เทียน, ตี้, เสียน, หวง

- เทียน หรือ ต้วนเทียนหยาเป็นคนสุขุมเยือกเย็น ได้รับการเลี้ยงดูจากเถี่ยตานเสินโหวมาตั้งแต่ยังเล็ก โดยได้สำเร็จวิชานินจาจากแดนอาทิตย์อุทัยและเพลงกระบี่มายา วรยุทธลึกล้ำยากจะหาผู้ใดเทียบเทียม จากนั้นก็เข้าสู่คุ้มพิทักษ์มังกร

- ตี้ หรือ กุยไห่อี้เตาเป็นคนหยิ่งทรนง พูดน้อย เก็บเนื้อเก็บตัว ในสมัยที่กุยไห่อี้เตายังเล็กอยู่นั้น กุยไห่ไป่เลี่ยนพ่อของเขาถูกคนฆ่าตาย กุยไห่อี้เตาสาบานว่าจะล้างแค้นให้พ่อให้ได้ ดังนั้นจึงฝึกเพลงดาบจนสำเร็จ สามารถฆ่าคนภายใน คมดาบเดียว

- เสียน หรือ ไห่ถังหน้าตาหมดจดงดงาม เฉลียวฉลาด เป็นหมอดูที่ล่วงรู้เรื่องราวทุกอย่าง ปกติชอบแต่งตัวเป็นชาย ก่อตั้งหมู่บ้านเอกอุขึ้นมาเพื่อเก็บรวบรวมข่าวสารต่าง ๆ ในยุทธภพ รวมทั้งยังเป็นที่ชุมนุมของผู้ที่มีความรู้ความสามารถอีกด้วย ไม่ว่าจะเป็นหมอเทวดา นักสืบเทวดา ต่างก็เข้ากับหมู่บ้านเอกอุแห่งนี้ด้วย

- หวง หรือ เฉิงซื่อเฟยเดิมทีเป็นเพียงชาวบ้านธรรมดาคนหนึ่งเท่านั้น เป็นคนขี้เล่น ไม่ยึดติดและไม่ชอบใฝ่หาความรู้ใส่ตัวแต่อย่างใด ทว่าเป็นคนที่มีสติปัญญาเฉียบแหลม ด้วยวาสนาของเฉิงซื่อเฟย ทำให้ได้เป็นศิษย์ของกู่ซันทงซึ่งมีฉายาว่าจอมซุกซน ทุกครั้งที่เขาใช้วิชากายทอง ร่างกายของเขาก็จะกลายเป็นสีทอง รูปร่างจะสูงถึงเจ็ดศอก พละกำลังมหาศาล หอกดาบฟันแทงไม่เข้า

ศัตรูตัวฉกาจของคุ้มพิทักษ์มังกรก็คือมหาขันทีเฉาเจิ้งชุน มหาขันทีเฉาเจิ้งชุนมักใหญ่ใฝ่สูง สมคบคิดกับต่างชาติล้มราชสำนัก ซ่องสุมกำลังคน สมคบกับขุนนางที่ฉ้อราษฎร์บังหลวง ทำความเลวทุกอย่าง ต้วนเจิ้งชุนไม่กินเส้นกับเสินโหว โดยจ้องหาโอกาสที่จะกำจัดเสินโหวและทำลายล้างคุ้มพิทักษ์มังกรให้ได้

+ นักแสดง : 4 พยัคฆ์ พิทักษ์มังกร
- กัวจิ้นอัน รับบทเป็น เฉิงซื่อเฟย พยัคฆ์จอมทะเล้น 1 ใน 4 พยัคฆ์ ผู้สืบทอดสุดยอดวิชาจากเจ้ากู่ซันทง สุดยอดเคล็ดวิชากายทอง
- หลีหย่าเผิง รับบทเป็น ต้วนเทียนหยา พยัคฆ์ดาบซามูไร พยัคฆ์ตัวที่ 2 สุขุมเยือกเย็น สำเร็จเคล็ดวิชาจากแดนอาทิตย์อุทัย
- ฮั่วเจี้ยนหัว รับบทเป็น กุยไห่อี้เตา พยัคฆ์ผู้เดียวดาย พยัคฆ์ตัวที่ 3 นิสัยทะนงตัวเคล็ดวิชาพิชิตศัตรูในดาบเดียว
- เย่ชวน รับบทเป็น ไห่ถังพยัคฆ์เจ้าสำอาง 1 ใน 4 พยัคฆ์ ตัวที่ 4 หน้าตางดงาม เฉลียวฉลาด คาดการณ์แม่นยำ
หมวดหมู่:ละครโทรทัศน์จีน
หมวดหมู่:ละครโทรทัศน์ไต้หวัน
หมวดหมู่:ละครโทรทัศน์ฮ่องกง
หมวดหมู่:ละครโทรทัศน์ช่องทีวีบี
หมวดหมู่:ละครโทรทัศน์จีนในปี พ.ศ. 2547
หมวดหมู่:ละครโทรทัศน์ไต้หวันในปี พ.ศ. 2547
หมวดหมู่:ละครโทรทัศน์ฮ่องกงในปี พ.ศ. 2547
คยา

**คยา** () คือตำบลหนึ่งในอำเภอคยา จังหวัดมคธ รัฐพิหาร ประเทศอินเดีย ตั้งอยู่ 100 กิโลเมตร ทางใต้ของเมืองปัฏนา ตัวเมืองทอดยาวไปตามชายฝั่งของแม่น้ำเนรัญชรา เมืองแห่งนี้เป็นเมืองสำคัญทั้งของศาสนาพุทธและศาสนาฮินดู เพราะเป็นทั้งที่ตั้งของสถานที่เกิดเหตุการณ์สำคัญ ๆ ของพระพุทธศาสนา และสถานที่ ๆ ถูกกล่าวถึงในตำนานปรัมปราในคัมภีร์รามายณะของศาสนาฮินดู โดยภูมิประเทศของคยาเต็มไปด้วยภูเขาหินขนาดเล็ก คยาเป็นเมืองที่เป็นทั้งที่ตั้งของคยาสีสะ สถานที่พระพุทธองค์ทรงแสดงอาทิตตปริยายสูตรเพื่อโปรดแก่เหล่าชฏิล 1,003 รูป และวัดวิษณุบาท วัดฮินดูที่เป็นที่ประดิษฐานของหิน ที่ชาวฮินดูนับถือว่าเป็นรอยบาทของพระวิษณุ สถานที่ศักดิ์สิทธิ์สำคัญ 1 ใน 7 แห่งของศาสนาฮินดู

## ความสำคัญ
200px|thumb|left|คยาสีสะ (หรือเขาพรหมโยนีตามตำนานของฮินดู) สถานที่พระพุทธองค์ทรงแสดงอาทิตตปริยายสูตรแก่หมู่ภิกษุชฎิล 1,003 รูปจนสำเร็จพระอรหันต์ทั้งหมด
ในอดีตสมัยที่พระพุทธเจ้าตรัสรู้ แถบตำบลนี้เป็นที่อยู่ของชฎิลสามพี่น้อง คือ อุรุเวลากัสสปะ, นทีกัสสปะ, คยากัสสปะ และบริวารของตนรวม 1,003 รูป ที่ตั้งสำนักบูชาไฟของตนเรียงกันไปตามแม่น้ำเนรัญชรา เป็นที่เคารพศรัทธาของคนในแคว้นมคธเป็นอย่างมาก พระพุทธองค์ได้เสด็จกลับมาโปรดชฎิลเหล่านี้ หลังจากตรัสรู้ที่ตำบลที่ใกล้กับที่ตั้งสำนักของอุรุเวลกัสสปะและบริวาร (อุรุเวลาเสนานิคม) โดยเสด็จไปโปรดปัญจวัคคีย์และจำพรรษาแรกที่ป่าอิสิปตนมฤคทายวันก่อน และทรงกลับมาทรงกระทำการทรมานทิฏฐิมานะของชฎิลด้วยการแสดงอภินิหารหลายประการ จนเหล่าชฎิลทั้งหมดยอมรับนับถือและบรรพชาในพระพุทธศาสนาและพระพุทธองค์ได้ทรงแสดงอาทิตตปริยายสูตรแก่เหล่าชฎิลจนบรรลุเป็นพระอรหันต์ทั้งหมดที่คยาสีสะ ซึ่งตั้งอยู่ที่ตำบลคยาในปัจจุบัน

ปัจจุบัน คยาสีสะ สถานที่ที่พระพุทธองค์ทรงแสดงธรรมแก่ชฎิลจนบรรลุพระอรหันต์ ยังคงมีชื่อเรียกว่าคยาสีสะเหมือนในพุทธกาล โดยมีสถูปเล็ก ๆ ตั้งอยู่ในจุดที่ชื่อว่าเป็นสถานที่พระพุทธองค์แสดงธรรมในครั้งนั้นด้วย

นอกจากสถานที่ทางพระพุทธศาสนาแล้ว ยังมีวัดฮินดูชื่อว่าวัดวิษณุบาท ที่ชาวฮินดูเชื่อว่าเป็นสถานที่ประดิษฐานรอยบาทของพระวิษณุ ตามคัมภีร์รามายณะด้วย โดยมีชาวฮินดูมาสักการะเป็นประจำ

## ดูเพิ่ม
* อาทิตตปริยายสูตร ธรรมที่พระพุทธเจ้าแสดง ณ เขาคยาสีสะ
* พุทธคยา (ตำบลพุทธคยา) สถานที่สำคัญทางพระพุทธศาสนาที่อยู่ใกล้กับตำบลคยา

## อ้างอิง

## แหล่งข้อมูลอื่น

* เรื่องราวการโปรดชฏิล 3 พี่น้องของพระพุทธองค์. เว็บไซต์ลานพุทธศาสนา. เรียกข้อมูลเมื่อ 5-6-52
* maps.google

หมวดหมู่:คยา
หมวดหมู่:เมืองสำคัญทางศาสนาพุทธ
หมวดหมู่:สถานที่แสวงบุญของชาวพุทธในดินแดนพุทธภูมิ
หมวดหมู่:สถานที่เนื่องด้วยพระพุทธองค์
หมวดหมู่:คำศัพท์ศาสนาพุทธ
หมวดหมู่:เมืองในรัฐพิหาร
หมวดหมู่:นครศักดิ์สิทธิ์
หมวดหมู่:พระโคตมพุทธเจ้า
คิม โจ-ซุน

**คิม โจ-ซุน** (; ค.ศ. 1765 – ค.ศ. 1832) เป็นบุคคลสำคัญทางการเมืองของเกาหลีในสมัยโชซอนตอนปลาย เขามาจาก ตระกูลคิมแห่งอันดง เขารับราชการเป็นเสนาบดีในราชสำนักและเตรียมการครอบครองอำนาจของตระกูลคิมแห่งอันดง เขาเป็นพระบิดาของ พระนางซุนว็อน หลังจากที่ธิดาของเขาเป็น พระราชินี พระเจ้าซุนโจแห่งโชซ็อน บุตรเขยของเขาได้ให้เกียรติเขาในฐานะ **ยองอัน บูว็อนกุน** (영안 부원군)

## อิทธิพลทางการเมือง
หลังจากที่ พระนางช็องซุน ก้าวลงจากตำแหน่งผู้สำเร็จราชการแล้ว คิม โจ-ซุน ซึ่งทรงอิทธิพลอยู่เหนือราชสำนัก ได้กวาดล้างคู่แข่งทางการเมืองเพื่อรักษาตำแหน่งของครอบครัวและกลุ่มการเมืองของเขา นี่เริ่มยุคของการเมืองแบบ Sedo หรือการปกครองแบบ คณาธิปไตย ของ ตระกูลคิมแห่งอันดง

## อ้างอิง

หมวดหมู่:ขุนนางเกาหลี
หมวดหมู่:ชาวโชซ็อน
บางกอกแดนเจอรัส เพชฌฆาตเงียบ อันตราย

**บางกอกแดนเจอรัส เพชฌฆาตเงียบ อันตราย** เป็นภาพยนตร์ไทยที่เขียนบทและกำกับโดยออกไซด์ แปงและแดนนี แปง อำนวยการสร้างโดยฟิล์มบางกอกและบีอีซี-เทโร เอนเตอร์เทนเมนท์ เป็นผลงานชิ้นแรกในนามพี่น้องแปง  ออกฉายครั้งแรกในประเทศไทยเมื่อ พ.ศ. 2542 และเข้าฉายอีกครั้งเมื่อปลายปี พ.ศ. 2543  เนื้อเรื่องกล่าวถึงชีวิตของมือปืนที่เป็นใบ้และหูหนวก

ภาพยนตร์ได้รับรางวัลภาพยนตร์ยอดเยี่ยม รางวัลผู้กำกับยอดเยี่ยม บทภาพยนตร์ยอดเยี่ยม กำกับภาพ ลำดับภาพ รางวัลชมรมวิจารณ์บันเทิง ประจำปี พ.ศ. 2543 ส่วนนักแสดงนำคือ ภัทรวรินทร์ ทิมกุล ปวริศร์ มงคลพิสิฐ ชัยชาญ นิ่มพูลสวัสดิ์ ได้รับทั้งรางวัลนักแสดงนำชาย นักแสดงนำหญิง นักแสดงประกอบชาย นักแสดงประกอบหญิง รางวัลภาพยนตร์แห่งชาติ สุพรรณหงส์ และชมรมวิจารณ์บันเทิง

ภาพยนตร์ได้รับความชื่นชมในการฉายในต่างประเทศ จนได้รับการติดต่อซื้อลิขสิทธิ์จากบริษัท Saturn Films ของนิโคลัส เคจ และประกาศถึงแผนการนำกลับมาสร้างใหม่ ในเทศกาลภาพยนตร์นานาชาติเมืองคานส์ ประจำปี 2006 โดยให้พี่น้องแปงเป็นผู้กำกับ และนิโคลัส เคจ เป็นนักแสดงนำ ภาพยนตร์ฉบับสร้างใหม่ออกฉายในปี พ.ศ. 2552 ในชื่อ *Bangkok Dangerous* ในประเทศไทยใช้ชื่อว่า ฮีโร่ เพชฌฆาต ล่าข้ามโลก

## นักแสดงนำ
*ปวริศร์ มงคลพิสิฐ รับบท ก้อง
*เปรมสินี รัตนโสภา รับบท ฝน
*ภัทรวรินทร์ ทิมกุล รับบท ออม
*พิเศก อินทรครรชิต รับบท โจ

## อ้างอิง

## แหล่งข้อมูลอื่น
* บางกอก แดนเจอรัส เพชฌฆาตเงียบ อันตราย (2543)
*
*
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2543
หมวดหมู่:ภาพยนตร์ที่กำกับโดย พี่น้องแปง
หมวดหมู่:ภาพยนตร์ที่มีฉากในประเทศไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์ระทึกขวัญไทย
หมวดหมู่:ภาพยนตร์ไทยที่นำมาสร้างใหม่ในภาษาอื่น
เพลงชาติไม่มีชื่อ

**เพลงชาติไม่มีชื่อ** () เป็นเพลงชาติที่ไม่ได้ตั้งชื่อของเนเธอร์แลนด์แอนทิลลีส ซึ่งเพลงนี้ประพันธ์ทั้งคำร้องและทำนองโดยซาฮิรา ฮิลิแมน ชาวเกาะซินต์มาร์เติน โดยบทร้องที่ประพันธ์ขึ้นครั้งแรกนั้นเป็นบทภาษาอังกฤษ ต่อมาได้มีการแปลเป็นภาษาปาเปียเมนตู ซึ่งเป็นภาษาท้องถิ่นของดินแดนแห่งนี้ โดยลูซิลล์ เบร์รี-ฮาเซท (Lucille Berry-Haseth) ชาวเกาะกือราเซา เพลงนี้ได้รับการรับรองให้ใช้เป็นเพลงชาติประจำดินแดนเมื่อ ค.ศ. 2000 อนึ่ง นอกจากเพลงนี้แล้ว เกาะอื่น ๆ ที่ขึ้นกับเนเธอร์แลนด์แอนทิลลีสก็ยังมีเพลงประจำดินแดนของตนเองใช้ด้วยเช่นกัน

ณ วันที่ 10 ตุลาคม ค.ศ. 2010 เนเธอร์แลนด์แอนทิลลีสถูกยุบเลิกไปเป็นกือราเซา, ซินต์มาร์เติน และทบวงการเมือง (public body) สามแห่งในแคริบเบียนเนเธอร์แลนด์

## บทร้อง
### ภาษาปาเปียเมนตู
1. 

**เชื่อม**

**ประสานเสียง**

2. 

3. 

### ภาษาอังกฤษ

1. Our island in the sea, like gems they seem to be,

outstanding from a golden crown of blissful royalty.

Though their people and their culture colorful may seem,

they yet uniquely blend to be just one family.
 
**เชื่อม**

So we, your people raise our voice in love and unity

**ประสานเสียง**

Dear Netherlands Antilles, so beautiful to me.

I’m proud to be a part of you, a patriot I shall be.

Yes Netherlands Antilles, I pledge my loyalty,

To you always will be true; I say may God bless you.

2. So blessed with sunny skies and clear welcoming seas,

each island like a link that forms this chain of unity.

May differ in our language, yet meet on common ground,

When some say "Sweet Antilles", some say "Dushi Antia ta".

3. Yes, proud are we to be identified with you,

dear Netherlands Antilles, to you we will be true.

So we declare and vow, with dignity and love,

Our nation we will always serve, may God keep us as one.

## ดูเพิ่ม
* ธงชาติเนเธอร์แลนด์แอนทิลลีส
* ตราแผ่นดินของเนเธอร์แลนด์แอนทิลลีส

## อ้างอิง

## แหล่งข้อมูลอื่น
* เพลงชาติเนเธอร์แลนด์แอนทิลลีส ที่เว็บไซต์ nationalanthems.info พร้อมเนื้อร้องกับเสียง
* An instrumental rendition performed by the Slovak State Philharmonic Orchestra and conducted by Peter Breiner - Youtube
*Music
*Instrumental performance, c. 2001 (MP3)

หมวดหมู่:อดีตเพลงชาติ
หมวดหมู่:เพลงชาติเนเธอร์แลนด์
หมวดหมู่:เพลงภาษาปาเปียเมนโต
หมวดหมู่:เพลงภาษาดัตช์
หมวดหมู่:เพลงชาติในทวีปอเมริกาเหนือ
หมวดหมู่:สัญลักษณ์ของประเทศเนเธอร์แลนด์แอนทิลลีส
อังรี ดูนังต์ (แก้ความกำกวม)

**อังรี ดูนังต์** หรือ **อ็องรี ดูว์น็อง** (, ) อาจหมายถึง

* **[[อ็องรี ดูว์น็อง]]** ชาวสวิสผู้ให้กำเนิดสภากาชาดสากล
* **[[ถนนอังรีดูนังต์]]** ถนนเส้นหนึ่งในเขตปทุมวัน กรุงเทพมหานคร
* **[[แยกอังรีดูนังต์]]** สี่แยกในเขตปทุมวัน และเขตบางรัก กรุงเทพมหานคร เป็นจุดตัดของถนนพระรามที่ 4 ถนนอังรีดูนังต์ และถนนสุรวงศ์